Кузьмина Анастасия Владимировна

**Анастаси́я Влади́мировна Кузьмина́ (Шипу́лина)** (; ) — Словакия биатлонсыһы (башта Рәсәй өсөн сығыш яһаған). Өс тапҡыр Олимпия чемпионы, Олимпия уйындарының өс тапҡыр көмөш миҙалы менән бүләкләнеүсе, донъя чемпионы һәм донъя чемпионатының ике миҙалы (көмөш һәм бронза) менән бүләкләнеүсе, ике тапҡыр 2009 йылғы Европа чемпионы.

2010 йылда Словакия өсөн ҡышҡы Олимпия уйындарында тәүге алтын миҙал алыуға ирешә. 2014 йылда Сочиҙа ҡышҡы Олимпия уйындарын ябыу тантанаһында Словакия йыйылма командаһының байраҡ тотоусыһы була.

2010 һәм 2014 йылдарҙа Словакияның иң яҡшы спортсыһы. Словакияның иң яҡшы биатлонсыһы (2009—2014, 2018)..

## Спорт карьераһы
Анастасия һәм уның ҡустыһы Антон Шипулин Рәсәйҙең атҡаҙанған тренеры Надежда Дмитриевна Коврижных етәкселегендә саңғы ярыштары менән шөғөллөнә башлайҙар. Биатлон менән Анастасия 1999 йылда тренер Сергей Шестов етәкселегендә шөғөлләнә башлай.

Юниорҙар беренселектәрендә 2003 һәм 2005 йылдарҙа эстафетала 1-се урын алған. Европа чемпионаттарында 2004 йылда эстафетала 1-се урын һәм 2005 йылда эҙәрлекләү ярышында 1-се урын, 2006 йылда Европа кубогы этабында спринтта 1-се урын алған.

Донъя кубогы этаптарында Рәсәй йыйылма командаһы өсөн 2005/06 һәм 2006/07 миҙгелдәрҙә сығыш яһай. Иң яҡшы һөҙөмтәһе — 2006/07 миҙгел башында шәхси ярышта 13-сө урын.

2007 йылдың апрелендә Израиль саңғысыһы Даниэль Кузьминға кейәүгә сыға. Улы Елисейҙы тәрбиәләү менән шөғөлләнә.

Ире менән Словакияға күсә, 2008 йылдың декабренән ошо ил өсөн сығыш яһай, Банска-Бистрицала йәшәй һәм ярыштарға әҙерләнә.

2009 йылдың февралендә Пхёнчханда (Корея Республикаһы) үткәрелгән донъя чемпионатында масс-стартта көмөш миҙал яулай. 2009 йылдың 28 февралендә һәм 2009 йылдың 1 мартында Өфөлә (Башҡортостан, РФ) уҙғарылған Европа чемпионатында спринт һәм эҙәрлекләү ярыштарында алтын миҙал яулай.

Донъя кубогының 2009/10 миҙгеленең декабрь этаптарында Поклюкала (Словения) шәхси ярышта 3-сө урын һәм Хохфильценда (Австрия) спринтта 5-се урын алғандан һуң, Обертиллиахта тренировка ваҡытында һул ҡулын йәрәхәтләй.

2010 йылдың 10 декабрендә Хохфильценда спринт ярышында Донъя кубогы сиктәрендә тәүге тапҡыр алтын яулай.

## Олимпия уйындары

### Ҡышҡы Олимпия уйындары 2010
2010 йылдың 13 февралендә Ванкуверҙа (Канада) уҙғарылған XXI ҡышҡы Олимпия уйындарында биатлон буйынса спринт ярышында алтын миҙал яулай. Был Словакия өсөн ҡышҡы Олимпия уйындарында тәүге алтын миҙал булып тора.

2010 йылдың 16 февралендә эҙәрлекләү ярышында көмөш миҙал яулай.

*Аңлатма:* Инд — шәхси ярыш, Спр — спринт ярышы, Пр — эҙәрлекләү ярышы, МС — масс-старт, Эст — эстафета.

### [[Ҡышҡы Олимпия уйындары 2014]]
2014 йылдың 9 февралендә Сочиҙа (Рәсәй Федерацияһы) уҙғарылған XXII ҡышҡы Олимпия уйындарында биатлон буйынса спринт ярышында алтын миҙал яулай.

*Аңлатма:* Инд — шәхси ярыш, Спр — спринт ярышы, Пр — эҙәрлекләү ярышы, МС — масс-старт, См — ҡатнаш эстафета, Эст — эстафета.

### [[Ҡышҡы Олимпия уйындары 2018]]
2018 йылдың 12 февралендә Пхёнчханда (Корея Республикаһы) уҙғарылған XXIII ҡышҡы Олимпия уйындарында биатлон буйынса эҙәрекләү ярышында көмөш миҙал яулай.

15 февралдә биатлон буйынса шәхси ярышта йәнә көмөш миҙал яулай.

17 февралдә биатлон буйынса масс-старт ярышында алтын миҙал яулай..

*Аңлатма:* Инд — шәхси ярыш, Спр — спринт ярышы, Пр — эҙәрлекләү ярышы, МС — масс-старт, См — ҡатнаш эстафета, Эст — эстафета.

## Донъя кубогы
Словакия өсөн
* 2008/09 — **30-се урын** (290 мәрәй)
* 2009/10 — **20-се урын** (443 мәрә)
* 2010/11 — **9-сы урын** (708 мәрәй)
* 2011/12 — **10-сы урын** (721 мәрәй)
* 2012/13 — **7-се урын** (769 мәрәй)
* 2013/14 — **6-сы урын** (607 мәрәй)
* 2016/17 — **40-сы урын** (176 мәрәй)
* 2017/18 – **2-се урын** (819 мәрәй)
* 2018/19 – **3-сө урын** (  мәрәй)
* Донъя кубогында дебюты — 2005 йылдың 7 ғинуары Оберхофта (Германия) спринт ярышында — **63** урын.
* Тәүге тапҡыр мәрәй зонаһына эләгеүе — 2006 йылдың 29 ноябрендә Эстерсундта (Швеция) шәхси ярышта — **13** урын.
* Тәүге подиум — 2009 йылдың 22 февралендә Пхёнчханда (Корея Республикаһы) донъя чемпионатының масс-старт ярышында **2** урын.
* Тәүге еңеү — 2010 йылдың 13 февралендә Ванкуверҙа (Канада) XXI ҡышҡы Олимпия уйындарында спринт ярышында.

## Ҡаҙаныштары
; Олимпия уйындары

; Донъя чемпионаттары

; Юниорҙар донъя чемпионаттары

; Европа чемпионаттары

; Донъя кубогы

; IBU кубогы

## Ғаиләһе
Ҡустыһы — Антон Шипулин (1987 й.т.), Рәсәй йыйылма командаһы составында Олимпия уйындары һәм донъя чемпионаты чемпионы.

2007 йылда Израиль саңғысыһы Даниэль Кузьминға кейәүгә сыға, улы — Елисей (2007 й.т.). 2015 йылдың 12 июлендә ҡыҙҙары Оливия тыуған.

Рәсәй эске эштәр министрлағының Төмән юридик институтын тамамлай.

## Иҫкәрмәләр

## Һылтанмалар
* Профиль на сайте зимних Олимпийских игр 2010 года